Beszámoló az MFTK Egyesület 2025. 09. 18-21 között
megtartott szakmai útjáról

Az     Egyesület elnöksége – a tagság javaslatait figyelembevéve – a 2025. évi szakmai utat  Zakopane érintésével Krakkóba  szervezte.  
A szakmai út középpontjába a munkavédelem és a közlekedés biztonsága került, tekintettel arra is, hogy az aktív és passzív közlekedésbiztonsági elemek szabályozása jelentős mértékben kihat a munkabaleseti statisztikák alakulására.  
Az út résztvevői különös érdeklődést mutattak a busz  tachográfjának gyakorlatban történő működésére.
Az autóbuszos közlekedésbiztonsági előírások megfigyelése mellett utunk folyamán volt lehetőségünk ismereteket szerezni a krakkói tűzoltáság oktatási központjáról , valamint a tűzoltó laktanyáról.
A programunk a következő volt:
1, nap : 5 órakor indulás Nyíregyházáról, majd Fót érintésével Szlovákián keresztül Zakopánéba érkeztünk. Itt siklóvasúttal ,- mint különleges közlekedési eszközzel - felmentünk Gubałówkára,  ahonnan gyönyörű panoráma tárul elénk a Tátra teljes vonulatára és Zakopanéra. A gyönyörű kilátás mellett volt lehetőségünk megismerkedni a siklóvasutra vonatkozó speciális munka és tüzvédelmi előírásokkal, és azok gyakorlatban való megvalósításával.
2, nap: Reggeli után indultunk Krakkóba, ahol a déli órákban  látogatást tettünk a tűzoltó laktanyába, és a Tűzoltó  Oktatási Centrumba. Délután magyar nyelvű idegenvezetővel 4 órás gyalogos városnézésen vettünk részt, ahol lehetőség volt a városi gyalogos közlekedés baleseti veszélyeinek megfigyelésére is. Külön érdekesség volt, azokat a tűzoltó őrszemeket látni akik a nap 24 órájában a Mária templom tornyából figyelik a várost az estleges tűz  észleléséért.
3, nap: Reggeli után indultunk a  Wieliczkai Sóbányába. A sókamrák megtekintése után a föld alatti tavakat, kápolnákat  néztük meg. Itt is volt lehetőségünk ezen különleges hely munka és tüzvédelmi előírásainak megfigyelésére. Délután alkalom volt az auschwitzi haláltábor megtekintésére
4, nap: Reggeli elfogyasztása után indultunk el Fóton keresztül Nyíregyházára.
Vacsorák után és a buszon töltött idők alatt, kötetlen formában , kisebb ajándékokkal vidámmá téve tettünk fel kérdéseket az autóbuszos, lanovkás, liftes, és gyalogmenetes közlekedés munkabiztonsági aspektusairól. Sikerült olyan kiadványokat átadni az út során, amelyek maradandóvá tették a megszerzett ismereteket.
Tesztek kitöltésével is igyekeztünk a szakmai úthoz kapcsolódó eseményeket, ismereteket  szélesebb körűvé tenni. Tudásalapú kérdésekkel a történelem, földrajz, irodalom, és gasztronómiai területére is kitértünk.
Az úton 41 fővel vettünk részt.
A különleges helyszíneinkkel sikerült a szakmai tudásunkat fejleszteni, de emellett lehetőségünk volt csodálatos tájak, híres építmények, épületek megtekintésére és a gasztronómiai specialitások élvezésére.
A  négy nap alkalmas volt egymás jobb megismerésére, eszmecserékre és egy sikeres csapatépítésre is.
A rendezvény sikerességét igazolja, hogy a hazaúton megkezdtük a következő évi szakmai út tervezését.

